rlo
                                        udskrift
                                             af
                         sø- & handelsrettens dombog
                                       ____________
                                        kendelse
afsagt den 6. juli 2015.
b-5-15
s aps under konkurs
(advokat ole larsen)
mod
x
indledning
denne sag drejer sig om konkurskarantæne i tilknytning til behandling af konkursboet efter
s aps. selskabet er ifølge en fuldstændig rapport fra erhvervsstyrelsen stiftet den 1. januar
2013 med en selskabskapital på 80.000 kr., der blev indbetalt kontant til kurs 100.
x har ifølge samme rapport siden den 22. juli 2013 og frem til den … 2014 været registreret
som direktør i selskabet. selskabets formål var at ”bygge nyt, renovere og investere i fast
ejendom”.
                                                       -2-
skifteretten har den 17. december 2014 taget kurators indstilling om at indlede konkurska-
rantænesag mod x til følge.
fristdagen er den 17. februar 2014, og den periode, som er relevant i forbindelse med be-
dømmelse af spørgsmålet om konkurskarantæne, løber således fra den 17. februar 2013.
påstande
i et processkrift modtaget i sø- og handelsretten den 26. november 2014 har kurator nedlagt
påstand om, at x pålægges konkurskarantæne i tre år.
processkriftet er forkyndt for x den 29. april 2015, hvor han samtidig modtog rettens brev af
15. april 2015 med bilag. brevet indeholdt en svarfrist på 14 dage fra forkyndelsen. x har ikke
svaret på rettens henvendelser og har således hverken nedlagt en påstand eller anmodet om
mundtlig behandling. sagen er herefter behandlet på skriftligt grundlag.
oplysninger i sagen
det hedder i kurators processkrift blandt andet:
       ”… s aps blev den … 2014 taget under konkursbehandling ved sø- og handelsrettens skifteafdeling på
       grundlag af begæring modtaget den 17. februar 2014, der herefter er konkursboets fristdag.
       jeg har som kurator i konkursboet s aps i medfør af konkurslovens § 125, stk. 3, fremsat indstilling til
       sø- og handelsrettens skifteafdeling om, at der indledes sag om konkurskarantæne mod x og p1 i henhold
       til konkurslovens § 160, stk. 1.
       sø- og handelsrettens skifteafdeling tog den 17. december 2014 indstillingen til følge, jf. retsbog af 17.
       december 2014 der fremlægges …
       de i konkursboet udarbejdede og udsendte redegørelser i medfør af konkurslovens § 124 og § 125 frem-
       lægges …
       selskabet:
       s aps blev stiftet den 1. januar 2013 af firma1. selskabet blev herefter solgt til advokat p2 den 14. janu-
       ar 2013. advokat p2 fik i den forbindelse udbetalt selskabskapitalen ved check.
                                                    -3-
i perioden 14. januar 2013 til 7. februar 2013 var advokat p2 selskabets direktør. p1 var selskabets direk-
tør i perioden 7. februar 2013 til 22. juli 2013. i perioden 22. juli 2013 til 8. april 2014 var x selskabets
direktør.
advokat p2 har ikke reageret på kurators henvendelser i sagen, men selskabet formodes videreoverdraget
til p1 og derefter til x.
fuldstændig selskabsrapport fra cvr fremlægges …
selskabet har ikke været registreret for a-skat og am-bidrag, ligesom selskabet ikke har indberettet a-skat
eller am-bidrag til skat.
x og p1 opfordres til (1) at fremkomme med oplysninger om beskæftigede medarbejdere i selskabet samt
fremkomme med en oversigt over de af selskabet afholdte omkostninger til løn.
selskabet har været registreret for moms. der er af selskabet foretaget momsindberetninger for perioden 1.
januar 2013 til og 30. juni 2013.
skats anmeldelse i konkursboet samt oversigt over selskabets registreringsforhold hos skat fremlægges
…
selskabets foretagne momsindberetninger fremlægges …
selskabet har alene foretaget bogføring af selskabets udgifter for perioden 8. februar 2013 til og 30. sep-
tember 2013.
fuldstændig posteringsudskrift (kassekladde) fremlægges …, idet det bemærkes, at de underliggende bilag
i henhold til posteringsudskriften er udleveret til kurator.
x:
x (tt) var direktør i selskabet i perioden 22. juli 2013 til … 2014.
tt mødte i skifteretten den … 2014 i forbindelse med afsigelse af konkursdekretet og forklarede følgende:
        selskabets aktiviteter bestod i at drive entreprenørvirksomhed, hvor selskabet beskæftigede ansatte
        håndværkere til at udføre arbejderne. de ansatte havde særligt arbejdet på en entreprise på møn
        vedrørende opførelse af en ejendom til en aftalt entreprisesum af kr. 1½ mio. bygherren havde i ra-
        ter á kr. 200.000,00 indbetalt i alt kr. 1,25 mio. for den udestående entreprisesum.
        herefter forklarede tt, at raterne var indbetalt på tts personlige bankkonto, idet det ikke havde
        været muligt for selskabet af få en bankforbindelse. selskabet havde derfor en delvis konto gennem
                                                      -4-
              selskabets advokats bank i sydbank (en klientkonto) samt en delvis konto hos tts bank, der tillige
              fungerede som tts personlige konto.
     retsbog af … 2014 fremlægges ... udskrift af kontobevægelser på selskabets advokats bank i sydbank
     fremlægges …
     tt opfordres til (2) at fremlægge kontoudskrifter fra tts personlige konto der vedrører selskabets drift.
     det bemærkes, at kurator ikke er i besiddelse af en underskrevet totalentreprisekontrakt, der angiver den
     aftalte entreprisesum.
     jeg har kunnet konstatere, at der er udstedt fakturaer for kr. 512.000,00 inkl. moms, mens tt har været
     selskabets direktør. de udstedte fakturaer dækker delvist arbejdet på møn.
     fakturaerne fremlægges …
     tt har på trods af aftale herom ikke fremkommet med kontoudskrifter fra tts personlige konto, således at
     jeg kunne få mulighed for at følge selskabets drift og særligt indbetalingerne af raterne i henhold til den
     indgåede entrepriseaftale.
     tt forklarede endvidere, at selskabet beskæftigede ansatte medarbejdere. det har ikke været muligt at få
     afklaret antallet af ansatte, herunder de ansattes identitet foruden den ansatte der indgav konkursbegæ-
     ring mod selskabet på grund af manglende lønudbetaling …
     det bemærkes indledningsvis, at det ikke har været muligt at få kontakt til p1 (mpo), der formodes ud-
     rejst til polen …
     tt har på et møde på mit kontor forklaret, at mpo også var involveret i selskabets drift, da mpo var sel-
     skabets direktør.
     jeg har kunnet konstatere, at der er udstedt fakturaer for kr. 295.844,54 inkl. moms i den periode, hvor
     mpo var selskabets direktør. selskabet har dog ikke haft en bankforbindelse, hvorfor det formodes, at be-
     taling i henhold til de udstedte fakturaer enten er sket til mpos private konto eller til tts private konto,
     jf. tt forklaring ovenfor.
     fakturaerne fremlægges …”
synspunkter
kurator har i sit processkrift til støtte for påstanden anført:
     ”… der gøres i henhold til påstanden om, at tt skal pålægges konkurskarantæne gældende:
     skat:
                                                   -5-
tt har ikke foretaget momsindberetninger for de perioder, hvor tt har været selskabets direktør.
selskabet har endvidere beskæftiget medarbejdere, selvom selskabet ikke var registreret for a-skat eller
am-bidrag. der er således ikke foretaget indberetning af a-skat og am-bidrag for selskabets medarbejde-
re.
der foreligger derfor en formodning for, at tt har overtrådt straffelovens § 289, jf. opkrævningslovens §
17, jf. § 2, og momslovens § 81, jf. § 57.
bogføring:
der er alene foretaget bogføring af selskabets udgifter frem til den 30. september 2013. der foreligger der-
for ingen bogføring af selskabets indtægter, ligesom der ikke foreligger bogføringsmateriale fra den 1. ok-
tober 2013 og frem til konkursdekretets afsigelse.
der gøres særlig opmærksom på, at der er udstedt fakturaer og kreditnota i oktober 2013 … hvorfor det
må formodes, at der har været drift i selskabet efter den 1. oktober 2013.
herudover foreligger der ingen bogførte postering for så vidt angår afholdte omkostninger til medarbejde-
re og skat.
der er således en formodning for, at tt har handlet i strid med bogføringslovens 16, jf. §§ 6-9, samt
straffelovens § 302.
der er ligeledes en formodning for, at tt har handlet i strid med selskabslovens § 367, jf. § 118.
ulovligt anpartshaverlån / privat forbrug:
selskabet har ikke haft en erhvervskonto, hvorfor selskabets indtægter og udgifter hovedsageligt er afholdt
og indbetalt på tts private konto. tt har på trods af opfordringer hertil ikke fremlagt udskrift af tts pri-
vat konto.
der fremgår af sagens bilag, at der er udstedt fakturaer for kr. 512.000,00 inkl. moms og indgået en en-
trepriseaftale med en entreprisesum på kr. 1,25 mio. tt har oplyst, at der er indbetalt delvist til tts pri-
vate konto. det har ikke været muligt for kurator at fastslå det præcise omfang af indbetalingerne pga.
manglende adgang til kontoudskrifterne for tts private konto.
kurator har pga. de manglende kontoudskrifter heller ikke kunne kontrollere, om selskabets selskabskapi-
tal har været til stede, og i bekræftende fald hvad denne er blevet benyttet til.
der er således en formodning for, at tt har anvendt de indbetalte midler til privat brug, og derved løben-
de har optaget ulovlige lån i selskabet i strid med selskabslovens § 367, jf. § 210, ligesom der ikke forelig-
ger dokumentation for, at selskabets kapitalgrundlag har været forsvarlig, jf. § 118.
                                                          -6-
       groft uforsvarlig forretningsførelse:
       tt har ved ovenstående dispositioner og undladelser udvist groft uforsvarlig forretningsførelse og er der-
       for uegnet til at forestå ledelse af et selskab med begrænset hæftelse, hvorfor tt skal pålægges konkurska-
       rantæne …”
sø- og handelsretten skal udtale:
retten lægger som ubestridt til grund, at x har været selskabets direktør i en del af den peri-
ode, som er relevant for bedømmelsen af konkurskarantæne efter konkurslovens § 157, stk.
1. retten lægger videre som ubestridt til grund, at der i perioden trods drift og medarbejdere
i selskabet ikke har været foretaget momsindberetninger eller været foretaget indberetning
eller betaling af a-skat og am-bidrag, hvorved der er en begrundet formodning for, at x har
overtrådt straffelovens § 289, jf. opkrævningslovens § 17, jf. § 2, og momslovens § 81, jf. § 57,
ligesom der som følge af manglende særskilt bankkonto i selskabet er en formodning for, at
x har optaget ulovligt anpartshaverlån i selskabet.
da retten efter de foreliggende oplysninger om anmeldelser i boet også kan lægge til grund,
at selskabskreditorerne mindst har lidt tab i størrelsesordenen 130.000 kr., findes x samlet set
ikke at være egnet til at være i ledelsen af en erhvervsvirksomhed.
herefter, og under hensyn til hans handlemåde og omstændighederne i øvrigt, finder retten,
at det er rimeligt at pålægge x konkurskarantæne, jf. konkurslovens § 157, stk. 1 og 2.
den pålagte karantæne løber i tre år, jf. konkurslovens § 158, stk. 1, og regnes fra det tids-
punkt, hvor kendelsen er endelig.
                                                 derfor bestemmes:
x pålægges konkurskarantæne i tre år.
x betaler inden 14 dage fra dato til statskassen sagens omkostninger med 7.500 kr.
               -7-
      jeanette melchior
            (sign.)
         ___ ___ ___
udskriftens rigtighed bekræftes
  sø- og handelsretten, den
